Žuta 2G
Žuta 2G je umjetna boja za hranu, sa E-brojem E107. To je žuti prah, rastvorljiv u vodi. Spada u sintetičke žute azo boje. Smatra se da uzrokuje alergije ili reakcije netolerancije, naročito kod osoba koje ne podnose aspirin ili koji pate od astme. To je jedna od umjetnih boja za koju Grupa za podršku hiperaktivnoj djeci preporučuje da se ukloni iz dječije prehrane. Agencija za standarde hrane UK nije je stavila na spisak aditiva koji su dopušteni u Evropskoj Uniji. Zabranjena je u Austriji, Japanu, Norveškoj, Švedskoj, Švicarskoj i Sjedinjenim Američkim Državama.